open-index/open-wikipedia-markdown huggingface dataset:
Courtney Okolo

**Courtney Okolo** (s. 15. maaliskuuta 1994) on yhdysvaltalainen pikajuoksija. Hän kilpailee eniten 400 metrin sarjassa. Okolo on voittanut kerran olympialaisissa ja kaksi kertaa maailmanmestaruuden.

Vuonna 2016 Okolo voitti Honda Sports Award -palkinnon maan parhaana yleisurheilukilpailijana. Vuonna 2023 Okolo on maailmansijalla 49. naisten 400 metrin juoksussa. Parhaimmillaan hän on ollut sijalla 7.

## Henkilökohtaiset ennätykset

* 200 metrin juoksu - 22,93 sekuntia (2015)
* 400 metrin juoksu - 49,71 sekuntia (2016)

## Kansalliset tittelit

* NCAA Division I Outdoor Championships
** 400 m: 2014, 2016
** 4 × 400 m viesti: 2014, 2016

* NCAA Division I Indoor Championships
** 400 m: 2015, 2016
** 4 × 400 m viesti: 2015, 2016

## Lähteet
Martin Folkes

**Martin Folkes** (29. lokakuuta 1690 Lontoo – 28. kesäkuuta 1754) oli englantilainen numismaatikko, matemaatikko ja tähtitieteilijä.

Folkes opiskeli nuoruudessaan Cambridgen yliopiston Clare Hallissa yksityisesti isältään perimillään rahoilla. Nuorena Folkes oli Royal Societyn varapuheenjohtaja samaan aikaan, kun sen puheenjohtaja oli Isaac Newton. Folkes avioitui vuonna 1714 näyttelijä Lucretia Bradshaw’n kanssa, ja he saivat tyttäret Dorothyn ja Lucretian sekä pojan Martinin, joka kuoli vuonna 1740. Lucretia kuoli vuonna 1755 mielisairaalassa. Folkes on haudattu Hillingtonin kirkolle Norfolkissa.

## Lähteet
Helius Eobanus Hessus

**Helius Eobanus Hessus**, oik. **Eoban Koch**,  (1488–1540) oli saksalainen runoilija. Hän oli latinan professori Erfurtin yliopistossa, josta hänet kutsuttiin Nürnbergiin 1526. Hän palasi Erfurtiin 1533 ja muutti Marburgiin 1536. Hessus oli taitava latinankielinen runoilija ja improvisoija. Pinnallisuudestaan huolimatta hän oli aikalaistensa keskuudessa maineikas.

## Teokset
* *Psalterium* (1537)
* *Operum farragines duæ* (1539)
* *Ilias* (1540)
* *Epistolæ familiares* (1543)

## Lähteet

## Aiheesta muualla
Julija Kovaliv

**Julija Ihorivna Kovaliv** (; s. 9. tammikuuta 1985 Ivano-Frankivsk, Ukrainan SNT) on ukrainalainen diplomaatti, joka on vuodesta 2022 lähtien toiminut Ukrainan Kanadan-suurlähettiläänä.

Kovaliv opiskeli vuosina 2001–2006 Kiovan Mohyla-akatemian taloustieteen laitoksella ja valmistui taloustieteen teorian asiantuntijaksi. Vuonna 2011 hän valmistui kansallisesta valtionhallinnon akatemiasta sosiaalisen kehityksen johtamisen maisteriksi.

Vuosina 2015–2016 Kovaliv toimi Ukrainan talouskehitys- ja kauppaministerin 1. sijaisena. Vuosina 2016–2017 hän toimi Naftogazin hallintoneuvoston puheenjohtajana. Vuosina 2016–2019 hän toimi Ukrainan kansallisen sijoitusneuvoston puheenjohtajana. Vuosina 2019–2020 hän toimi Ukrainan presidentinkanslian varakansliapäällikkönä.

Maaliskuussa 2022 Ukrainan presidentti Volodymyr Zelenskyi nimitti Kovalivin Ukrainan Kanadan-suurlähettilääksi.

## Lähteet
Heyden

**Heyden** on seuraavien henkilöiden sukunimi:

* August Jacob Theodor von Heyden (1827–1897), saksalainen taidemaalari
* Fjodor Heyden, myös Heiden, (1821–1900), jalkaväenkenraali, Venäjän pääesikunnan päällikkö 
* Jan van der Heyden, myös *Heijde*, (1637–1712), hollantilainen taidemaalari
* Lodewijk van Heyden (1772–1850), hollantilaissyntyinen Venäjän laivaston amiraali
* Otto Johann Heinrich Heyden (1820–1897), saksalainen taidemaalari
* Sebaldus Heyden (Sebald Hayd), (1499–1561), saksalainen kanttori, rehtori ja virsirunoilija

## Katso myös
* Heiden
* Hayden
Sangam (elokuva)

**Sangam** (; suomeksi ”Yhtymäkohta”) on vuonna 1964 ensi-iltansa saanut intialainen hindinkielinen romanttinen draamaelokuva, jonka on ohjannut, tuottanut ja leikannut Raj Kapoor. Pääosia näyttelevät Kapoor, Vyjayanthimala ja Rajendra Kumar. Elokuvaa kuvattiin Venetsiassa, Pariisissa ja Sveitsissä. Se oli suuri menestys.

## Juoni
Palattuaan kotiin sodasta sen jälkeen, kun hänet oletettiin kuolleeksi, lentäjä menee naimisiin naisen kanssa, jota hän oli pitkään rakastanut. Hän ei tiedä, että tämä oli suunnitellut menevänsä naimisiin hänen parhaan ystävänsä kanssa.

## Näyttelijät

## Soundtrack

## Lähteet

## Aiheesta muualla
* 
*
Kirjallisuusvuosi 1736

**Kirjallisuusvuosi 1736** käsittelee vuoden 1736 tärkeitä kirjallisuuden tapahtumia, uutisia ja julkistuksia.

## Tapahtumia
* Kirjanpainaja William Parks perusti *Virginia Gazette* -lehden, joka on Pohjois-Amerikan vanhin sanomalehti.
* Englantilainen numismaatikko Martin Folkes tutki Italiassa antiikin rahoja. Tutkimustuloksensa hän esitti luennossa *Observations on the Trojan and Antonine Pillars at Rome*.

## Julkaisuja

* Péter Apor &ndash; *Metamorphosis Transylvaniae*
* Jean-Baptiste Boyer d'Argens &ndash; *Lettres juives*
* Joseph Butler &ndash; *[[Analogy of Religion]]* 
* John Flamsteed &ndash; *Historia Coelestis Britannica* (tähtitieteen perusteoksia)
* Muhammad ibn Abd-al-Wahhab &ndash; *Kitāb al-tawḥīd* (“Kirja Jumalan ykseydestä”, wahhabilaisen liikkeen perusteksti)
* Claude-Prosper Jolyot de Crébillon &ndash; *Les Égarements du cœur et de l'esprit*
* Pierre de Marivaux &ndash; *Le Télémaque travesti*
* Isaac Newton &ndash; *[[Method of Fluxions]]* (postuumisti julkaistu differentiaalilaskentaa käsittelevä teos)
* Jonathan Swift &ndash; *The Legion Club*
* François Quesnay &ndash; *Essai phisique sur l’oeconomie animale*

## Lähteet
CBeebies

**CBeebies** on brittiläinen televisiokanava, joka on suunnattu esikouluikäisille lapsille. Kanavan omistaa Britannian yleisradioyhtiö BBC. Sen sisarkanava on CBBC, joka on 6–12-vuotiaille lapsille suunnattu kanava.

## Kanavan historia
CBeebies aloitti lähetykset 11. helmikuuta 2002 samaan aikaan kun CBBC. Neljä ensimmäistä ohjelmaa jotka esitettiin kanavalla, olivat Teletapit, Binka, Step Inside ja Pingu.

CBeebies lähettää ohjelmaa joka päivä kello 6–19, minkä jälkeen kanavalla näytetään BBC Fourin ohjelmaa. Vuonna 2007 CBeebiesiin liittyi radiokanava CBeebies Radio, jota lähetettiin 3 tuntia joka päivä radiokanavalla BBC Radio 7 huhtikuuhun 2011 asti.  

## Aiheesta muualla
* https://www.bbc.co.uk/cbeebies
* https://bbc.co.uk/bbciplayer
Reggae (albumi)

**Reggae** on Pedro’s Heavy Gentlemenin yhdeksäs studioalbumi, joka julkaistiin vuonna 1997. Albumi on julkaistu vain CD-levynä Olarin Musiikin levittämänä.

Albumi sisältää reggae-henkisiä lauluja, joita tulkitsevat eri solistit muiden muassa Ismo Alanko ja Tuomari Nurmio.

## Kappaleet

Kaikki kappaleet sovittanut Pedro Hietanen, ellei toisin mainita.

# 
# 
# 
# 
# 
# 
# 
# 
# 
# 
#   

## Kokoonpano
### Solistit
* Ismo Alanko - kappaleessa "Reppurin laulu"
* Jim Pembroke - kappaleissa "Global backyard", "One little boat" ja "Kurt Cobain"
* Harri Marstio - kappaleessa "Siboney"
* Peps Persson - kappaleissa "Tahdon rakastella sinua", "Nu och då" ja "Lily blossom"
* Tuomari Nurmio - kappaleissa "In the summertime" ja "Goalhanger"
* Kojo - kappaleessa "Mitä rankempaa saan"

### [[Pedro’s Heavy Gentlemen]]
* Pedro Hietanen - urut, harmonikka, klavinetti ja Rhodes-piano
* Hannu Lemola - rummut
* Harri Merilahti - basso
* Jukka Tolonen - kitarat
* Pekka Rechardt - kitara (kappaleessa "Kurt Cobain")
* Markku Johansson - trumpetti ja flyygelitorvi
* Heikki Keskinen - tenorisaksofoni
* Tom Bildo - vetopasuuna
* Otto Donner - trumpetti (kappaleessa "Siboney")
* Mongo Aaltonen - lyömäsoittimet, Wave drum/Korg
* Pirjo Bergström - guidance-kuoro
* Irina Milan - guidance-kuoro
* Paavo Maijanen - guidance-kuoro

### Tuotanto
* Pedro Hietanen - tuottaja
* Juha Laakso - äänitys ja miksaus (miksaus kappaleissa 1-3 ja 6-11, Finnvox Studiot)
* Risto Hemmi - miksaus (kappaleissa "Tahdon rakastella sinua" ja "In the summertime", Finnvox Studiot)
* Mika Jussila - masterointi (Finnvox Studiot)
* Jari Eklund - kannen suunnittelu
* Timo Kuismin - valokuvat

## Lähteet
Hillilä (Himanka)

**Hillilä** on kylä entisen Himangan kunnan, nykyisen Kalajoen kaupungin alueella. Hillilä sijaitsee noin viiden kilometrin päässä Himangan keskustasta Kannukseen päin seututie 775:n varrella. Kylässä on noin 300 asukasta ja se tunnetaan perunanviljelystä. Hillilässä oli aikoinaan kaksi kauppaa, postikonttori ja ala-aste, mutta ne kaikki on sittemmin lakkautettu.
Valeri Vah’ovskyi

**Valeri Jevhenijovytš ”b1t” Vah’ovskyi** (; s. 5. tammikuuta 2003) on ukrainalainen *[[Counter-Strike 2]]* -ammattilainen. Hän on edustanut koko peliuransa Natus Vincere -joukkuetta.

Vah’ovskyi on voittanut NaVin joukkueessa muun muassa kaksi major-turnausta, PGL Major Stockholmin vuonna 2021 ja PGL Major Copenhagenin vuonna 2024. Hänet valittiin heinäkuussa 2024 voitetun Esports World Cup -turnauksen parhaaksi pelaajaksi 1,33 turnauskeskiarvollaan. Finaalissa G2 Esportsia vastaan hänen keskiarvonsa 1,31 oli joukkueen toisiksi paras Justinas ”jL” Lekavičiusin jälkeen. Hän sai finaalissa yhteensä 56 tappoa ja kuoli 41 kertaa.

## Saavutukset
* Sija 9. HLTV TOP 20 -arvioinnissa vuonna 2021.
* Sija 16. HLTV TOP 20 -arvioinnissa vuonna 2022.
* Sija 9. HLTV TOP 20 -arvioinnissa vuonna 2024.
* Esports PC Rookie of the Year 2021, Esports Awards.
* HLTV-MVP / Esports World Cup
* Nuorin Intel Grand Slam turnauksen voittaja ollessaan 18 vuoden ja 250 päivän ikäinen.

## Lähteet
Iggesund

**Iggesund** on taajama Hudiksvallin kunnassa Ruotsin Gävleborgin läänissä, noin 45 km Söderhamnista pohjoiseen ja 70 km Ljusdalista kaakkoon. Iggesund oli vuosina 1963–1971 oma kuntansa. Pohjanlahden rannalla sijaitsevan Iggesundin asukasluku vuonna 2020 oli 3&nbsp;437.

Iggesund on teollisuusyhdyskunta, joka on kasvanut sahatoimintaa, sellu- ja kartonkiteollisuutta, kemianteollisuutta, metalliteollisuutta ja sähköntuotantoa harjoittaneen Iggesundin ruukin ympärille. Toisen maailmansodan jälkeen yhtiön toimialoja saneerattiin ja se keskittyi pelkästään metsäteollisuuteen. 1980-luvulla yhtiön omistajaksi tuli vähin erin Mo och Domsjö AB eli MoDo, joka vuonna 2000 otti yritysostojen seurauksena nimen Holmen. Nykyisin Iggesundin täysin integroitu sellu- ja kartonkitehdas tunnetaan nimellä Holmen Iggesund Paperboard, ja se työllisti 2020-luvun alkuvuosina noin 800 ihmistä.

Ruukin metalliteollisuusperinteitä paikkakunnalla on jatkanut tukinkuorinta- ja haketuslaitteistoja valmistava Iggesund Tools AB, jonka vuonna 2011 osti itävaltalainen Andritz. Tuolloin sillä oli 160 työntekijää.

Iggesundin liepeillä sijaitsee Euroopan pisin tunnettu luolasto, noin 2,6 kilometriä pitkä Bodagrottorna.

## Lähteet
Tango (albumi)

**Tango** on Pedro’s Heavy Gentlemenin kahdeksas studioalbumi, joka julkaistiin syyskuussa 1993. Albumi julkaistiin CD-levynä ja C-kasettina Musiikki-Fazerin toimesta.

Albumi sisältää tunnettujen suomalaisten tangojen instrumentaalisia versioita uusina sovituksina. Keskeisimmät soittimet albumilla ovat harmonikka, viulu sekä kitara.  

## Kappaleet
Kaikki kappaleet sovittanut Jaakko Salo.
# 
# 
# 
# 
# 
# 
# 
# 
# 
# 
# 
# 
Lähde:

CD-levyn sisälehtisessä eli bookletissa on Pekka Gronowin kirjoittama teksti:

Lähde:

## Tekijät
### Pedro’s Heavy Gentlemen
* Pedro Hietanen – harmonikka
* Jari Lappalainen – viulu
* Peter Lerche – kitara
* Karoly Garam – sello
* Petri Ikkelä – bandoneón
* Jaakko Salo – piano
* Heikki Virtanen – kontrabasso
* Reino Laine – rummut
Lähde:

### Tuotanto
* Dan Tigerstedt – äänitys ja miksaus (Finnvox)
* Pauli Saastamoinen – CD-masterointi (Finnvox)
* Stefan Bremer – kannen suunnittelu ja valokuvaus
* Pedro Hietanen ja Jaakko Salo – tuottajat (Fazer Musiikki)
Lähde:

## Lähteet
Malang Sarr

**Malang Mamadou William Sarr** (s. 23. tammikuuta 1999 Nizza, Ranska) on ranskalainen jalkapalloilija, joka edustaa lontoolaisseura Chelseaa. Hän on pelipaikaltaan keskuspuolustaja. Nuorempana hän edusti myös Ranskan nuorten maajoukkueita. Sarr on OGC Nicen kasvatti, ja hän on pelannut seuralle yli sata liigaottelua debytoituaan vuonna 2016.

## Seurajoukkueura

### Nice
Sarr aloitti jalkapallouransa vuonna 2005 OGC Nicen akatemiassa. Vuonna 2016 hän teki Ligue 1 -debyyttinsä sarjan ensimmäisen kierroksen ottelussa Rennesiä vastaan. Ottelussa hän teki voittomaalin 60. peliminuutilla. Ottelun jälkeen hän omisti maalinsa Nizzan iskun uhreille. Marraskuussa 2016 Sarr teki ensimmäisen ammattilaissopimuksensa. Kauden lopussa hänellä oli yhteensä 27 liigaottelua Nizzassa. Seura sijoittui liigassa kolmanneksi. Elokuussa 2019 Ligue 1:n kauden 2019–2020 avauskierroksen ottelussa Amiensia vastaan Sarr pelasi sadannen ottelunsa. Kesäkuussa 2020 Sarrin sopimus Nicen kanssa päättyi, ja hänestä tuli vapaa agentti.

### Chelsea
Elokuussa 2020 Sarr teki viisivuotisen sopimuksen Chelsean kanssa.

#### Laina Portoon
Lokakuussa 2020 Sarr siirtyi portugalilaiseen FC Portoon vuoden mittaisella lainasopimuksella. Debyyttinsä Portossa hän teki Mestarien liigan lohko-ottelussa Manchester Citya vastaan. Hän tuli vaihtoon 80. peliminuutilla Evanilsonin tilalle. Ainoan maalinsa lainalla hän teki Portugalin liigacupin neljännesvälieräottelussa Paços de Ferreiraa vastaan joulukuussa 2020. Sarr pelasi Portossa 19 ottelua ennen palaamista Chelseaan kaudelle 2021–2022.

#### Kausi 2021–2022
Sarr teki Chelsean-debyyttinsä Englannin liigacupin 3. kierroksen ottelussa Aston Villaa vastaan. Ottelu päättyi The Bluesin voittoon rangaistuspotkukilpailussa. Sarjadebyyttinsä hän teki taas Valioliigan 8. kierroksen ottelussa Brentfordia vastaan lokakuussa 2021. Hän pelasi myös liigacupin molemmat välieräottelut Tottenham Hotspuria vastaan tammikuussa 2022, toisen vasempana laitapuolustajana. Helmikuussa 2022 Sarr tuli vaihdosta kentälle Seurajoukkueiden maailmanmestaruuskilpailujen välierässä Al-Hilalia vastaan ja voittoisassa finaalissa Palmeirasia vastaan. 

#### Monaco
Elokuussa 2022 Sarr lähti lainalle Monacoon. Sarjadebyyttinsä siellä hän teki 2. kierroksen ottelussa Lensia vastaan. Kaudella 2022–2023 hän pelasi Ligue 1:ssa 13 ottelua, joissa hän ei onnistunut maalinteossa kertaakaan. Hän pelasi myös Eurooppa-liigassa kolme ottelua.

#### Lens
Heinäkuussa 2024 Chelsea purki Sarrin sopimuksen ja hän siirtyi takaisin Ligue 1:een, tällä kertaa Lensiin kaksivuotisella sopimuksella.

## Maajoukkueura
Senegalilaisten vanhempiensa takia Sarr pystyi edustamaan Ranskan ja Senegalin maajoukkueita. Kesäkuussa 2017 hän teki debyyttinsä kuitenkin Ranskan alle 21-vuotiaiden maajoukkueelle Albaniaa vastaan.

## Lähteet
Savolaesta sanarrieskoo – Lauluja Kalle Väänäsen runoihin

**Savolaesta sanarrieskoo – Lauluja Kalle Väänäsen runoihin** on Esa Pakarisen 13. ja viimeinen studioalbumi. Albumi julkaistiin postuumisti vuonna 1994 lähes viisi vuotta Pakarisen kuoleman jälkeen.

Levy äänitettiin todennäköisesti Takomo-studiolla syyskuussa 1988. Albumi julkaistiin CD-levynä ja C-kasettina. Vuonna 2011 julkaistu *[[Meiltähän tämä käy! Kaikki levytykset 1951–1988]]* -kokoelma sisältää kaikki albumin kappaleet.

Levy sisältää kirjailija Kalle Väänäsen runoja vuosilta 1924-1930 laulujen muodossa. Runot ovat kirjoista *Savolaesta sanarrieskoo* (1924), *Uutta sanarrieskoo* (1925) ja *Sanarrieskoo kolomaas kannikka* (1930).

## Kappaleet
Kaikki kappaleet säveltänyt Esa Pakarinen, sanoittanut Kalle Väänänen ja sovittanut Jaakko Salo.

# 
# 
# 
# 
# 
# 
# 
# 
# 
# 

Vuoden 2011 *Meiltähän tämä käy! Kaikki levytykset 1951–1988* -kokoelman mukaan Pakarinen muokannut Väänäsen runoa kappaleessa "Saanassa" ja Jukka Itkonen lyhentänyt runoa kappaleessa "Pyykkirannassa". CD-julkaisussa kappaleen "Tukkipoejal laalu" kirjattu virheellisesti "Tukkipojan laalu".

Pakarinen on levyttänyt kappaleen "Talakoopolokka" aiemmin vuosina 1956 ja 1972 sekä "Saanassa"-kappaleen vuosina 1963 ja 1975.

## Kokoonpano
* Esa Pakarinen - laulu ja lausunta (kappaleessa "Pyykkirannassa")

### Jaakko Salon yhtye
* Jaakko Salo - kapellimestari / johto, piano (kappaleissa 2 ja 6-9) ja haitari (kappaleessa "Pyykkirannassa")
* Aaro Kurkela - haitari / hanuri (kappaleissa 1-4 ja 6-9)
* Heikki Laurila - kitara (kappaleissa 1-9)
* Tapio Salo - basso (kappaleissa 1-4 ja 6-9)
* Reino "Reiska" Laine - rummut (kappaleessa "Siivo tyttö")

### Tuotanto
* Jukka Teittinen - äänitys (Takomo studio)
* Pauli Saastamoinen - CD-masterointi (Finnvox)
* Paavo Jänis - kuvat 
* Pertti Luhtanen - layout  
* Jaakko Salo - tuottaja

## Lähteet
Savolainen kalakukko

**Savolainen kalakukko** on suomalaisen Esa Pakarisen yhdestoista, vuonna 1981 julkaistu studioalbumi. Finndisc julkaisi albumin Rondo-levymerkillään vinyylilevynä ja C-kasettina.

Albumin kappaleet ”No jopa sattui” ja ”Tyttö Nilsiän” julkaistiin singlenä neljä vuotta ennen albumin tekoa vuonna 1978. Vuonna 2011 julkaistu *[[Meiltähän tämä käy! Kaikki levytykset 1951–1988]]* -kokoelma sisältää kaikki albumin kappaleet.

Pakarisen seuraava albumi *[[Beat (Esa Pakarisen albumi)|Beat]]* ilmestyi seitsemän vuoden päästä vuonna 1988.

## Kappaleet
; A-puoli
# 
# 
# 
# 
# 
# 

; B-puoli
#  
# 
# 
# 
# 
# 

## Tekijät
### Muusikot
*Esa Pakarinen – laulu
*Esa Pakarinen Junior – laulu (”Tili tuli lauantaina”)
*Jaakko Salo – kapellimestari (kaikki), piano (paitsi 5, 6), vibrafoni (”Minä haaveilin vaan”), syntetisaattori (”Haokilaolu”), sähköpiano (”Syksyn saapuessa”)
*Kalevi Nyqvist – kapellimestari (1–4, 7–9, 11), harmonikka (1–4, 7–9, 11, 12)
*Matti Viljanen – harmonikka (5, 6)
*Jörgen Petersen – trumpetti (3, 5, 6, 8, 10, 11)
*Tom Bildo – pasuuna (3, 5, 6, 8, 10, 11)
*Unto Haapa-aho – baritonisaksofoni (5), klarinetti (6)
*Reijo Lehtovirta – klarinetti (”Tili tuli lauantaina”), altto- (8, 10) ja tenorisaksofonit (3, 11)
*Pauli Granfelt – viulu (1–4, 7–9, 12), trumpetti (10, 11), mandoliini (”Haokilaolu”)
*Markku Hannola – ksylofoni (5), vibrafoni (6)
*Heikki Laurila – kitarat (5, 6)
*Tapio Salo – bassokitara (paitsi 5, 6)
*Heikki ”Häkä” Virtanen – bassokitara (5, 6)
*Tapani ”Nappi” Ikonen – rummut (3, 5–8, 10, 11)
*Ilpo Kallio – rummut (1, 2, 4, 9, 12)

### Tuotanto
*Takomo-studiot, Helsinki, 1981 / Jukka Teittinen – äänitys
*Jaakko Salo – tuotanto
*Paavo Jänis – valokuvat
*Kauko Koponen – kotelon suunnittelu

## Lähteet
*

### Viitteet

## Aiheesta muualla
*
Kansainvälinen kissanpäivä

**Kansainvälistä kissanpäivää** vietetään joka vuosi 8. elokuuta. Teemapäivän tarkoitus on kiinnittää huomiota kissojen hyvinvointiin ja lisätä tietoisuutta kodittomista kissoista.

Päivän viettämisen aloitti vuonna 2002 kansainvälinen eläinsuojelujärjestö International Fund for Animal Welfare.  Nykyisin päivän järjestämisvastuu on brittiläisellä International Cat Care -yhdistyksellä, joka on pyrkinyt parantamaan kotikissojen terveyttä ja hyvinvointia maailmanlaajuisesti vuodesta 1958 lähtien.

## Lähteet
David Reinbacher

**David Reinbacher** (s. 25. lokakuuta 2004 Hohenems, Itävalta) on itävaltalainen jääkiekkopuolustaja, joka pelaa AHL-seura Laval Rocketissa. Reinbacher on vuoden 2023 ensimmäisen kierroksen viides NHL-varaus, jonka Montreal Canadiens varasi. Hänet varattiin NHL:ään korkeimmalla sijalla itävaltalaispuolustajista, mitä koskaan on varattu. Reinbacheria pidetään kypsänä ja hyvänä kahdensuunnan puolustajana. Hän on pelannut Itävallan jääkiekkomaajoukkueessa. Hän pelasi esimerkiksi vuoden 2023 jääkiekon MM-kilpailuissa. Reinbacher on pelannut myös Itävallan nuorten maajoukkueessa.

## Lähteet
Heyerdahl

**Heyerdahl** on norjalainen sukunimi:

## Sukunimi
* Christopher Heyerdahl (s. 1963), kanadalainen näyttelijä
* Hans Heyerdahl (1857–1913), norjalainen naturalistinen taidemaalari
* Hieronymus Heyerdahl (1773–1847), norjalainen pappi ja poliitikko
* Thor Heyerdahl (1914–2002), norjalainen etnografi, Kon-Tiki-retkikunnan alkuunpanija

## Laiva
* *[[KNM Thor Heyerdahl]]* (runkonumero F314), Norjan laivaston Fridtjof Nansen -luokan fregatti
Nes (Akershus)

**Nes** on kunta Akershusin läänissä Norjassa. Sen noin 550 maatilaa tekevät alueesta yhden suurimmista viljantuottajista koko maassa. Nesissä on monia luonnonnähtävyyksiä, kuten Glomma-joen eräät osat ja paljon järviä. Kunnassa sijaitsee myös eräs Norjan parhaiten säilyneistä kirkonraunioista. Vuoden 2023 alussa kunnassa oli 24&nbsp;283 asukasta.

Kunnan hallinnollinen keskus on Årnesin taajama.

## Media
Nesissä ilmestyy kolmesti viikossa paikallislehti *[[Raumnes]]*.

## Kuvia

Nes kirkeruin.jpg|Nesin vanhan kirkon rauniot
Nes kirke Akershus.jpg|Nykyinen Nesin kirkko


## Tunnettuja henkilöitä
* Gudbrand Bøhn (1839–1906), viulisti
* Åslaug Haga (s. 1959), poliitikko
* Amund Grøndahl Jansen (s. 1994), maantiepyöräilijä
* Berit Mørdre Lammedal (1940–2016), maastohiihtäjä
* Amund Maarud (s. 1981), muusikko

## Lähteet

## Aiheesta muualla
Ferdinand Roll

**Ferdinand Nicolai Roll** (28. toukokuuta 1831 Trondheim – 27. helmikuuta 1921 Aker) oli norjalainen juristi ja Høyren poliitikko. Hän istui suurkäräjillä vuosina 1877–1885 ja 1892–1894 sekä toimi Norjan oikeusministerinä 1889–1890. Lisäksi hän oli Molden pormestari 1875–1876 ja 1887.

Rollin tytär oli Nini Roll Anker.
## Lähteet

## Aiheesta muualla
Saint-Michel-de-Castelnau

**Saint-Michel-de-Castelnau** on kunta Lounais-Ranskassa Gironden departementissa Uuden-Akvitanian alueella. Se sijaitsee noin 35 kilometriä Langonin kaupungista etelään.

Saint-Michelin kirkko rakennettiin vuonna 1868 lähes kokonaan uudelleen. Julkisivun alaosassa on säilynyt vanhoja elementtejä, mukaan lukien 1500-luvun portaali.

*Château de Castelnau de Mesmes* on ollut keskiaikainen 1200-luvulla rakennettu linna. Linna kuitenkin hylättiin ja vuonna 1820 se muutettiin takomoksi. Nykyään siitä on jäljellä vain rauniot.

## Lähteet

## Aiheesta muualla
Johan Ulveson

**Johan Ulveson** (s. 30. toukokuuta 1954) on ruotsalainen näyttelijä ja koomikko. Hän aloitti uransa teatterilavalla 1980-luvulla ja löi läpi televisiossa *[[Lorry]]*-huumoriryhmän jäsenenä 1990-luvun alussa.
## Lähteet

## Aiheesta muualla
Hälleforsnäs

**Hälleforsnäs** on taajama Flenin kunnassa Ruotsin Södermanlandin läänissä. Se sijaitsee noin 120 kilometriä lounaaseen Tukholmasta. Asukasluku vuonna 2022 oli 1&nbsp;608.

Hälleforsnäs on entinen teollisuusyhdyskunta, joka kehittyi 1600-luvun puolivälissä perustetun, alun perin tykkejä tuottaneen valimoruukin ympärille. 1900-luvulla valimossa tehtiin lämpöpattereita ja liesiä sekä LVI-putkia, ja se oli Pohjoismaiden suurimpia valurautatuotteiden valmistajia. Viimeisinä vuosina 1980-luvulla Electroluxin omistuksessa tehtaassa valettiin sähköliesien keittolevyjä. Huippuvuosinaan 1960-luvulla yli tuhat ihmistä työllistänyt valimo suljettiin 2000-luvun taitteessa ja toimii nyt kulttuurikeskuksena ja tarjoaa muun muassa työskentelytiloja taiteilijoille. Ruukkialueella toimii myös valimomuseo, Kolhusteatern-kesäteatteri, ravintoloita, pieni juustotehdas ja matkailutoimisto.

Muutaman kerran vuodessa ilmestyvää ilmaisjakelulehteä *Hälleforsnäs Allehandaa* toimittaa ja julkaisee Puolangalta nuorena Ruotsiin muuttanut Jarmo Haapamäki.

## Lähteet

## Aiheesta muualla
Bergenin kaupunginportti

**Bergenin kaupunginportti** (norj. *Stadsporten*) sijaitsee lähellä Bergenin rautatieasemaa. Portin rakentaminen alkoi 1620-luvulla, ja nykyinen ulkoasu on vuodelta 1792. Rakennuksen ullakkokerroksessa toimi vuoteen 1972 Bjørgvinin hiippakunnan arkisto. Portti oli pitkään ainoa kulkuyhteys kaupunkiin maata pitkin, ja sen luona kerättiin tullimaksu kaupunkiin tuotavista tavaroista. Rakennus on ollut suojeltu vuodesta 1927.
## Lähteet

## Aiheesta muualla
Ludvig Brolin

**Ludvig ”Brollan” Brolin** (s. 17. kesäkuuta 2002) on ruotsalainen *[[Counter-Strike 2]]* -ammattilainen. Hänen on edustanut tammikuusta 2024 Mouzia lainalla Ninjas in Pyjamasista.

Brolin on edustanut urallaan myös muun muassa fnaticia ja GODSENT-joukkuetta. Hän on voittanut urallaan muun muassa ESL Pro League Season 11 Europe -turnauksen, ja hänet valittiin sen parhaaksi pelaajaksi 1,13 turnauskeskiarvollaan. Hän sai finaalissa Mouzia vastaan 97 tappoa ja kuoli 84 kertaa, mistä seurannut 1,25 keskiarvo oli finaalin toisiksi paras.

## Saavutukset
* Sija 19. HLTV TOP 20 -arvioinnissa vuonna 2019
* Sija 15. HLTV TOP 20 -arvioinnissa vuonna 2020
* MVP / ESL Pro League Season 11: Europe

## Lähteet
Muren

**Muren** (myös **Murenhvelvingen** tai **Rosenkrantzke mur**) on Bergenissä sijaitseva 1500-luvulta peräisin oleva talo ja yksi kaupungin vanhimmista ei-uskonnollisista rakennuksista. Se valmistui vuonna 1561 lääninherra Erik Rosenkrantzin asunnoksi. Rakennus siirtyi kaupungin omistukseen vuonna 1924 ja suojeltiin kolme vuotta myöhemmin. Nykyisin siinä toimii Buekorps-museo.

## Lähteet

## Aiheesta muualla
Citroën DS3 R5

**Citroën DS3 R5** on Citroën Racingin R5-luokan ralliauto, joka on tarkoitettu kilpailemaan muun muassa FIA:n WRC2-sarjassa ja rallin EM-sarjassa. Auto esiteltiin Portugalin rallissa vuonna 2013 ja sen homologaatio valmistui keväällä 2014.

Auton seuraaja on Citroën C3 R5.

## Lähteet

## Aiheesta muualla
* Tulokset eWRC-sivustolla
Kirjallisuusvuosi 1735

**Kirjallisuusvuosi 1735** käsittelee vuoden 1735 tärkeitä kirjallisuuden tapahtumia, uutisia ja julkistuksia.

## Tapahtumia
* Jonathan Swiftin teos *[[Gulliverin retket]]* julkaistiin kahdessa osassa vuonna 1726. Teoksen julkaisija Benjamin Motte teki tuolloin teokseen monia lisäyksiä. Vuonna 1735 irlantilainen George Faulkner julkaisi Gulliverin retket alkuperäisessä muodossaan ilman Motten lisäyksiä. Tämä versio on sittemmin vakiintunut.

## Julkaisuja
* Jean-Baptiste Du Halde &ndash; *Description Géographique, Historique, Chronologique, Politique et Physique de l'Empire de la Chine et de la Tartarie Chinois*
* Carl von Linné &ndash; *[[Systema Naturae]]*
* Claudine Guérin de Tencin &ndash; *Mémoires du comte de Comminge* 
* V. K. Tregyjakovski &ndash; *Новый и краткий способ к сложению стихов Российских* ('Uusi ja lyhyt tapa tehdä venäläisiä runoja')
* Voltaire &ndash; *[[Siècle de Louis XIV]]* (essee)
Timo Paukku

**Timo Paukku** (s. 1961 tai 1962) on suomalainen tiedetoimittaja ja tietokirjailija. Hän on työskennellyt ''Helsingin Sanomien'' tiedetoimituksessa vuodesta 1989.

Nuorena Paukku viihtyi Kuopion pääkirjastossa. Kuulennot ja Erich von Däniken tekivät häneen vaikutuksen. Lukioikäisenä hän suunnitteli ryhtyvänsä tiedetoimittajaksi. Hän aloitti viestinnän opinnot Helsingin yliopistossa vuonna 1980, mutta toisena vuonna hän vaihtoi alan sosiologiaan. 1983–84 hän työskenteli kesätoimittajana ''Savon Sanomissa''. Vuonna 1985 hän pääsi Sanoman toimittajakouluun ja jätti gradun kirjoittamisen sikseen. Hän harjoitteli kuudessa eri toimituksessa, mm. *[[Ilta-Sanomat|Ilta-Sanomissa]]* ja valmistui toimittajakoulun 11. kurssilta keväällä 1987 . 

Samana vuonna hän aloitti työt ''Helsingin Sanomien'' ajankohtaistoimituksessa. Vuonna 1989 lehteen perustettiin Tiede ja ympäristö -liite, ja tiedetoimittaja Risto Varteva otti Paukun apupojakseen ja oppilaakseen.

Vuodesta 1989 Paukun päätyö on ollut tieteestä kirjoittaminen ja tiedesivujen suunnittelu. Mieluiten hän kirjoittaa avaruudesta.

Suomen tiedetoimittajien liitto valitsi Paukun *Vuoden tiedetoimittajaksi* vuonna 2012.  Liitto arvosti Paukun vankkaa asiantuntemusta yhtä lailla kuin hänen huumorintajuaan.

Vuodeksi 2012 Paukku sai Koneen Säätiöltä apurahan kirjaan, joka kertoo tulevaisuuden tekniikoista. Kirjan vuoksi hän vietti vuoden toimivapaalla lehtityöstä. Kirja *Kymmenen uutta ihmettä* ilmestyi 2013.

Paukku on myös suomentanut monia kirjoja, esimerkiksi teoksen *[[Kasvun rajat|Ylittyvät kasvun rajat]]*.

## Teokset

* Kettunen, Niko & Paukku, Timo: *Kännykkä: Lyhyt historia*. Helsinki: Suomalaisen Kirjallisuuden Seura, 2014. 
* Paukku, Timo: *Kymmenen uutta ihmettä: Teknologiat, jotka muuttavat maailmaa*. [Helsinki]: Gaudeamus, 2013. 

## Lähteet
Valitut (elokuva)

**Valitut** () on vuonna 2025 ensi-iltansa saanut ruotsalais-suomalainen draamaelokuva, jonka on ohjannut ja käsikirjoittanut Jon Blåhed. Se on maailman ensimmäinen meänkielinen pitkä draamaelokuva.

Elokuvan tapahtumat sijoittuvat 1930-luvun Tornionjokilaaksoon, jossa elettiin suurien saarnojen ja herätyksellisyyden, korpelalaisuuden, aikaa. Korpelalaisuus on saanut nimensä lestadiolaisen Toivo Korpelan mukaan. Elokuva sai ideansa Bengt Pohjasen kirjoittamasta näytelmästä *Dagning! Röd!*. Elokuvaa kuvattiin kesällä 2023 Pelkosenniemen Suvannon lisäksi myös esimerkiksi Kolarissa, Ylitorniolla ja Ruotsin Lapissa.

*Valitut* sai ensi-iltansa 21. maaliskuuta 2025. Sen ikärajana oli aluksi K-16, mutta se laskettiin kahteentoista huhtikuussa. 

## Lähteet

## Aiheesta muualla
* Elokuvan traileri Youtubessa
Brolin

Brolin on muun muuassa seuraavien henkilöiden sukunimi:

* Josh Brolin (s. 1968), yhdysvaltalainen näyttelijä 
* Tomas Brolin (s. 1969), ruotsalainen jalkapalloilija
* James Brolin (s. 1940), yhdysvaltalainen näyttelijä
* Brollan, oik. Ludvig Brolin (s. 2002), ruotsalainen elektronisen urheilun ammattilainen
Thomas Mardal

**Thomas Mardal** (s. 16. huhtikuuta 1997) on norjalainen yleisurheilija, joka on kilpaillut kansainvälisesti mm. painonheitossa ja moukarinheitossa.

Thomas Mardal osallistui kansainvälisiin ikäluokkien mestaruuskisoihin. Ensimmäisen kerran hän osallistui nuorten EM-kisoihin Ruotsin Eskilstunassa 2015 lajinaan kiekonheitto, mutta putosi karsinnoissa. Seuraavana vuonna hän jäi kiekonheitossa karsintaan alle 20-vuotiaiden MM-kisoissa Bydgoszczissa. Vuoden 2017 U23-EM-kisoissa Bydgoszczissa hän osallistui moukarinheittoon sijoittuen kymmenenneksi.

Mardal siirtyi vuonna 2017 opiskelijastipendillä Floridan yliopistoon Gainesvilleen. Siellä opiskellessaan hänestä tuli vuonna 2021 NCAA:n mestari niin moukarinheitossa kuin sisäradoilla painonheitossa. Hän valmistui Floridan yliopistosta suorittaen Business Administration -tutkinnon vuonna 2022. 

Miesten sarjassa Mardal edusti Norjaa arvokilpailuissa ensimmäisen kerran vuonna 2022 MM-kisoissa Eugenessä ja EM-kilpailuissa Münchenissä jääden kummassakin karsintoihin. Vuonna 2023 hän saavutti ensimmäisen Norjan moukarinheiton mestaruutensa voittaen 2020-luvun norjalaisen huippuheittäjän Eivind Henriksenin. Hän karsiutui loppukilpailusta Budapestin MM-kilpailuissa 2023 ja Rooman EM-kilpailuissa 2024. Hän sijoittui 11:nneksi Pariisin olympialaisissa 2024 ja kuudenneksi Tokion MM-kilpailuissa 2025.

Mardalin isä on pituushyppääjänä tunnettu Ole Morten Mardal.

## Lähteet
Forsvik

**Forsvik** on runsaan 300 asukkaan taajama Karlsborgin kunnassa Ruotsin Länsi-Götanmaan maakunnassa. Götan kanavan varrella sijaitseva Forsvik on kasvanut 1400-luvun alussa perustetun ruukin ympärille. Teolliseen toimintaan on vuosisatojen varrella kuulunut mylly, saha, vesivoimalla toimivia metallipajoja, konepaja, puuhiomo ja valimo. Teollisuustoiminta loppui vuonna 1977, ja nyt ruukin alue on museona ja muussa kulttuurikäytössä.

## Lähteet

## Aiheesta muualla

*Forsviks brukin verkkosivusto
Hinaleimoana Wong-Kalu

**Hinaleimoana Kwai Kong Wong-Kalu** (s. 15. toukokuuta 1972) on havaijilainen opettaja ja ohjaaja. Lisäksi hän on sateenkaariväestön etuja ajavana aktivistina.

## Tausta ja yksityiselämä
Wong-Kalu syntyi vuonna 1972. Hänen äitinsä oli taustaltaan portugalilainen, englantilainen ja havaijilainen. Isänsä sen sijaan oli kiinalaista alkuperää. Perheessä oli yhteensä neljä lasta, joista Hinaleimoana oli nuorin. Wong-Kalu kasvoi O‘ahun saarella ja kävi Kamehameha-koulua. High schoolin suoritettuaan hän alkoi opiskelemaan havaijilaista kulttuuria Havaijin yliopiston Mānoan kampuksella.

Wong-Kalu määrittelee olevansa māhū, joka on perinteinen havaijilainen kolmas sukupuoli. Hän on naimisissa tongalaisen Haemaccelo Kalun kanssa. Syntyessään Wong-Kalu määriteltiin pojaksi, mutta alkoi pohtia identiteettiään jo lapsena: hän oli kiinnostunut nimenomaan äitinsä vaatteista ja häntä myös kiusattiin koulussa, koska oli "liian naisellinen".

## Ura
Wong-Kalu aloitti uransa havaijinopettajana Leeward Community Collegessa. 

Vuosina 2011–2012 ohjaaja Dean Hamer alkoi dokumentoimaan Wong-Kalun elämää, minkä tuloksena vuonna 2014 julkaistiin dokumenttielokuva *[[Kumu Hina]]*. Elokuva keskittyi Wong-Kalun elämään ja kohtaamiin haasteisiin kolmannen sukupuolen edustajana.

Wong-Kalu on jo kouluajoiltaa lähtien ollut aktiivinen Havaijin alkuperäisasukkaiden oikeuksien ajaja. Vuonna 2014 hän asettui ehdolle OHA:n vaaleissa ja keskittyi kampanjassaan inklusiivisuuteen ja alkuperäisväestön terveyteen.

## Filmografia

* *Aikane* (2023)
* *The Healer Stones of Kapaemahu* (2022)
* *Kapaemahu* (2020)
* *The Rogers* (2020)
* *[[Leitis in Waiting]]* (2018)
* *Lady Eva* (2017)

Lähde:

## Lähteet
Lesley Ugochukwu

**Lesley Chimuanya Ugochukwu** (s. 26. maaliskuuta 2004 Rennes) on ranskalainen jalkapalloilija, joka edustaa Englannin Valioliigassa pelaavaa Burnleyä. Hän on pelannut useissa Ranskan nuorisomaajoukkueissa. Hän on pelipaikaltaan keskikenttäpelaaja.

## Seurajoukkueura
Ugochukwu teki ammattilaisdebyyttinsä tulemalla Stade Rennaisin joukkueessa vaihdosta kentälle 89. peliminuutilla Ligue 1:n 34. kierroksen ottelussa Dijonia vastaan huhtikuussa 2021. Hän pelasi Rennaisissa kaikkiaan 47 Ranskan pääsarjaottelua ja teki yhden maalin. Eurooppa-liigassa hän pelasi seitsemän ja Konferenssiliigassa kolme ottelua. 

Elokuussa 2023 englantilaisseura Chelsea hankki hänet 27 miljoonan euron siirtokorvauksella ja seitsemän vuoden sopimuksella. Hän pelasi avauskaudellaan 12 valioliigaottelua sekä kolme Englannin liigacupin ottelua, ja oli hamstring-vamman vuoksi viisi kuukautta kentiltä sivussa.

Elokuussa 2024 Ugochukwu siirtyi Chelseasta saman sarjan Southamptoniin yksivuotisella lainasopimuksella. Ugochukwu pelasi Southamptonin putoamiseen päättyneellä kaudella 2024–2025 Valioliigassa 26 ottelua, joissa hän teki yhden maalin ja antoi yhden maalisyötön. Hän pelasi lainakaudellaan Southamptonissa myös kaksi FA Cupin ottelua sekä kolme Englannin liigacupin ottelua.

Elokuussa 2025 Ugochukwu siirtyi Chelseasta saman sarjan Burnleyyn reilun 20 miljoonan punnan siirtosummalla. Hän allekirjoitti Burnleyn kanssa viisivuotisen sopimuksen.

## Maajoukkueura
Ugochukwu on pelannut Ranskalle alle 18-, 19-, alle 21- ja alle 23-vuotiaiden maajoukkueissa. Ranskan alle 18-vuotiaiden maajoukkueessa hän on tehnyt yhdeksässä ottelussa yhden maalin Algeriaa vastaan ja alle 19-vuotiaiden maajoukkueessa hän on niin ikään yhdeksässä ottelussa kaksi maalia Suomea ja Kazakstania vastaan. 

## Muuta
Ugochukwulla on myös Nigerian kansalaisuus, ja hän on entisen jalkapallopuolustajan Onyekachi Apamin veljenpoika.

## Lähteet
ABM-sopimus

**Anti-Ballistic Missile Treaty** () eli **ABM-sopimus** oli Yhdysvaltojen ja Neuvostoliiton välinen aseidentariisuntasopimus, joka rajoitti ballististen ohjusten torjuntaohjuksia (). Sen oli tarkoitus vähentää painetta rakentaa uusia ydinaseita ydinpelotteen ylläpitämiseksi. 

Sopimus allekirjoitettiin vuonna 1972 ja sen oli tarkoitus olla voimassa 30 vuotta. Sopimus päättyi vuoden 2002 aikana, kun Yhdysvallat oli ilmoittanut vetäytyvänsä sopimuksesta ydinasekiristyksen ja terrorismin pelossa joulukuussa 2001. On sanottu, että se on johtanut uuteen asevarusteluun.

## Sopimus
Sopimus rajoitti strategisten ballististen ohjusten torjuntaan kykenevien ohjusten määrää niin, että kummallakin maalla sai olla kaksi enintään sadalla tämmöisellä ohjuksella varustettua laukaisupaikkaa, jolloin toinen suojasi pääkaupunkia ja toinen omien ydinohjusten laukaisupaikkaa. Niiden piti olla tarpeeksi kaukana toisistaan, jolloin vain kaksi pienehköä aluetta koko maassa olivat vihollisen ohjuksilta suojattuina. Molemminpuoleisen heikon puolustuksen ideana oli vähentää tarvetta uusien ydinaseiden valmistamiselle, sillä jo olemassa oleva määrä riittäisi hyvin suurtuhoon. Vuoden 1974 lisärajoitus vähensi puolustettavien alueiden ja torjuntaohjusten tukikohtien määrän kahdesta yhteen.

Sopimuksen allekirjoittivat Moskovassa 26. toukokuuta 1972 Yhdysvaltain presidentti Richard Nixon ja Neuvostoliiton kommunistisen puolueen pääsihteeri Leonid Brežnev. Sopimus tuli voimaan ratifiointien jälkeen 3. lokakuuta 1972.

## Lähteet
Frederik Gyldstrand

**Frederik ”acoR” Gyldstrand** (s. 24. kesäkuuta 1997) on tanskalainen *[[Counter-Strike 2]]* -ammattilainen. Hän on pelannut heinäkuusta 2024 Team SoloMidille AWP-tarkkuuskivääriä.

Gyldstrand on edustanut urallaan lukuisia joukkueita, joihin lukeutuvat muun muassa North Academy, Squared, Tricked, MAD Lions, Mouz ja GamerLegion. Hänen uransa merkittävin sijoitus on hopeaa viimeisestä *Global Offensivessa* pidetystä major-turnauksesta, BLAST Paris Majorista. Gyldstrand sai finaalissa Team Vitalityä vastaan 30 tappoa ja kuoli 33 kertaa. Hän voitti finaalissa yhden tärkeän yksi vastaan kaksi -pistoolitilanteen. MAD Lionsin kanssa hän taas voitti erittäin merkittävän Flashpoint Season 1 -turnauksen. Hän oli finaalissa joukkueensa paras pelaaja 1,13 keskiarvollaan, joka koostui 57 taposta ja 49 kuolemasta. Hän voitti yhden kaksi vastaan neljä tilanteen Asger ”AcilioN” Larsenin kanssa.

## Lähteet
ZooMaa

**Thomas ”ZooMaa” Paparatto** (s. 9. elokuuta 1995) on yhdysvaltalais-italialainen ammattilaisuransa lopettanut ''Call of Duty'' -pelaaja. Nykyään hän striimaa FaZe Clan -joukkueelle. Hän on myös Stallions -organisaation omistaja.

ZooMaa aloitti ammattilaisuransa vuonna 2015 ja liittyi silloin ensimmäisen kerran FaZeen lähes neljäksi ja puoleksi vuodeksi. Heidän paras voittonsa tuli S-tason turnauksesta CWL Pro League Stage 1 Playoffs 2018. FaZen jälkeen hän pelasi hieman yli vuoden New York Sublinersissa. He voittivat erittäin merkittävän Call of Duty League 2020 Week 11 - New York -turnauksen. ZooMaa liittyi toisen kerran FaZeen vuoden 2021 marraskuussa, mutta tällä kertaa striimaajana. Hän perusti Stallionsin hieman yli vuosi FaZeen liittymisensä jälkeen. 

Nuoruudessa Paparatto oli kiinnostunut muun muuassa skeittauksesta ja jalkapallosta. Opiskeluaikoinaan hän loukkaantui vakavasti ja päätti tämän jälkeen keskittyä *Call of Dutyn* harjoittamiseen.

## Lähteet
K0nfig

**Kristian ”k0nfig” Wienecke** (s. 19. huhtikuuta 1997) on tanskalainen ''Counter-Strike 2'' -ammattilainen, joka edusti viimeisimpänä ruotsalaista Ninjas in Pyjamasia.

Vuosien varrella Wienecke on pelannut muun muuassa joukkueissa SK Gaming, Team Dignitas, North, OpTic Gaming, Complexity Gaming ja Astralis. Hän on saavuttanut monia hyviä voittoja, joista merkittävimmät ovat EPICENTER 2016 -, DreamHack Open Summer 2019 -, DreamHack Open Montreal 2017 -ja BLAST Premier: Spring 2020 European Finals -turnauksista.

Ninjas in Pyajas erotti maaliskuussa 2025 Wienecken joukkueestaan, kun hän oli ollut penkillä yli vuoden.

## Saavutukset
### Palkinnot

* Sija 14. HLTV TOP 20 Players -arvioinnissa vuonna 2017.
* Sija 10. Thorin's Top 10 CS:GO Players -arvioinnissa vuonna 2017.

### MVP
* EPICENTER 2016.
* DreamHack Open Montreal 2017.

### Muut
* Wienecke on saavuttanut eniten tappoja Renedagesia vastaan "säännön" aikana 47 tapolla DreamHack Masters Marseille 2018:n Pohjois-Amerikan karsintaottelussa.

## Lähteet
FVR – Suomen rokotetutkimus

**FVR – Suomen rokotetutkimus Oy** perustettiin vuonna 2022, kun Tampereen yliopiston Rokotetutkimuskeskus ja Terveyden ja hyvinvoinnin laitoksen (THL) kliinisen rokotetutkimuksen tutkimusryhmä yhdistettiin Suomen valtion erityistehtäväyhtiöksi. FVR-lyhenne tulee sanoista Finnish Vaccine Research. 

Yhtiön perustamisella vahvistettiin jo ennestään kansainvälisesti korkeatasoista suomalaista rokotetutkimusosaamista, jotta käyttöön saadaan hyvin tutkittuja, yhä vaikuttavampia ja turvallisempia rokotteita sekä Suomeen että maailmalle. Lisäksi yhtiön toiminnan kautta tuetaan pandemian kaltaisiin terveysuhkiin varautumista ja Suomen vetovoimaa rokotetutkimuksen erityisosaajana.

## Lähteet
Diana Suumann

**Diana Suumann** (s. 5. heinäkuuta 1992) on virolainen yleisurheilija lajinaan pika-aidat. Ammatiltaan hän on yleislääkäri.

Hän on kilpaillut 100 metrin juoksussa alle 23-vuotiaiden EM-kilpailuissa vuonna 2013 sekä 100 metrillä, 100 metrin aidoissa ja pikaviestissä universiadeissa vuosina 2015 ja 2017 sekä 60 metrin aitajuoksussa sisäratojen EM-kisoissa vuonna 2021.

Suumann oli kesäkussa 2023 Euroopan joukuemestaruuskilpailuissa Viron naisten pikaviestijoukueessa (Miia Ott, Diana Suumann, Kreete Verlin ja Ann Marii Kivikas), joka juoksi uuden Viron ennätyksen 44,21.

Viron mestaruuskisoissa hän on saavuttanut:
* viisi mestaruutta (2016, 2019, 2021, 2022 ja 2023) 100 metrin aidoissa,
* kolme hopeaa (2015, 2018 ja 2020) 100 metrin aidoissa ja yksi hopea 100 metrillä vuonna 2017
* pronssin vuonna 2014 100 metrin aidoissa.

Vuoden 2023 mestaruuskisojen voittoaika oli hänen ennätyksensä 13,07. 

Suumann on kilpaillut erittäin usein Suomessa muun muassa GP-kisoissa 2020-luvulla.

Urheilu-uransa aikana hän opiskellut Tarton yliopiston lääketieteellisessä tiedekunnassa ja valmistui vuonna 2020. Urhelu-uransa hän on edustanut yliopiston urheiluseuraa.

## Lähteet
Solvatokromismi

**Solvatokromismi** eli **solvatokromia** on ilmiö, jossa liuoksen absorboiman sähkömagneettisen säteilyn aallonpituus riippuu liuenneen aineen lisäksi liuottimen poolisuudesta. Sama aine liuotettuna eri liuottimiin muodostaa siis erivärisen liuoksen. 

Liuottimen poolisuus vaikuttaa liuenneen yhdisteen perustilan ja virittyneen tilan väliseen energiaeroon. Pooliset liuottimet stabiloivat yhdisteen virittynyttä tilaa, jos se on poolisempi kuin perustila. Tällöin energiaero pienenee, ja aineen liuos absorboi poolisissa liuottimissa pidempiä aallonpituksia kuin poolittomissa (batokrominen siirtymä). Tätä kutsutaan positiiviseksi solvatokromismiksi. Sen sijaan virittyneen tilan ollessa perustilaa poolittomampi aineen liuos absorboi poolisissa lyhyempiä aallonpituuksia kuin poolittomissa (hypsokrominen siirtymä). Tätä kutsutaan negatiiviseksi solvatokromismiksi. Kaikkien solvatokromisten aineiden käyttäytymistä ei kuitenkaan voi kuvata pelkästään positiiviseksi tai negatiiviseksi.

Orgaanisilla yhdisteillä solvatokromismia esiintyy yhdisteissä, joissa on runsaasti konjugoituneita π-orbitaaleja, esimerkiksi karotenoideissa, polyeeneissä, polyyneissä ja polymetiineissä. Epäorgaanisten yhdisteiden solvatokromismi johtuu liuottimen poolisuuden vaikutuksesta d-orbitaalien elektronien siirtymien energioihin ja koordinaatiokehään.

## Lähteet
Formula E -kausi 2018–2019

**Formula E -kausi 2018–2019** oli järjestyksessään viides Formula E -sarjan kausi. Se alkoi 15 joulukuuta 2018, ja viimeinen osakilpailu ajettiin 14. heinäkuuta 2019. Kaudella ajettiin ensimmäistä kertaa toisen sukupolven Formula E -autoilla. Kuljettajien maailmanmestaruuden voitti ranskalainen Jean-Éric Vergne ja tallien maailmanmestaruuden DS Techeetah. Hallitsevana kuljettajien maailmanmestarina kauteen lähti Vergne, joka onnistui puolustamaan mestaruuttaan. Tallien maailmanmestaruutta puolusti Audi Sport ABT Schaeffler . 

Kaudella renkaiden toimittaja oli Michelin. Uutena tallina sarjaan osallistui HWA Racelab. Uusia valmistajia olivat BMW ja Nissan.

## Tallit ja kuljettajat

## Kilpailukalenteri

## Pisteet
### Pistelasku
Pisteet jaettiin seuraavan taulukon mukaisesti:

### Kuljettajien pisteet

### Tallien pisteet

## Huomautukset

## Lähteet
*
*

### Viitteet
Kirjallisuusvuosi 1734

**Kirjallisuusvuosi 1734** käsittelee vuoden 1734 tärkeitä kirjallisuuden tapahtumia, uutisia ja julkistuksia.

## Tapahtumia
* Society of Dilettanti -seura perustettiin Lontoossa. Se tukee antiikin Kreikan ja Rooman taiteen ja muinaisjäänteiden tutkimusta. Tosin seuran perustamisajaksi on esitetty myös vuotta 1732.
* Vuoden 1734 laki tuli voimaan Ruotsissa.
* Voltairen *Lettres philosophiques* -teoksen koko painos tuomittiin hävitettäväksi ja sen julkaisija vangittiin Britanniassa.

## Julkaisuja
* Dimitrie Cantemir &ndash; *History of the Growth and Decay of the Ottoman Empire*
* Carlo Goldoni &ndash; *Belisario*
* Jean-Baptiste Gresset &ndash; *Vert-Vert*
* Friederike Caroline Neuber &ndash; *Ein Deutsches Vorspiel*
* Alexander Pope &ndash; *An Essay on Man* 
* António José da Silva &ndash; *Esopaida* 
* Emanuel Swedenborg &ndash; *Opera philosophica et mineralia*

## Lähteet
Luettelo Instagramin seuratuimmista käyttäjistä

Tämä on luettelo Instagramin seuratuimmista käyttäjistä. Luettelossa on mukana 20 eniten seurattua käyttäjää.

*Päivitetty 4. helmikuuta 2025*

Lähde:

## Lähteet
Marrakechin ePrix

**Marrakechin ePrix** on kaudesta 2016–2017 alkaen järjestetty Formula E -sarjan osakilpailu, jossa kilpaillaan sähköisillä formula-autoilla. Kilpailu on ajettu väliaikaisella Circuit International Automobile Moulay El Hassanin katuradalla Marrakechissa. Edellisen kerran kilpailu on ajettu kaudella 2021–2022.

## Rata

Circuit International Automobile Moulay El Hassan eli Marrakechin katurata on väliaikainen katurata. Rata sijaitsee historiallisella Agdalin alueella Atlasvuorten juurella. Rata on vajaat kolme kilometriä pitkä ja siinä on 12 mutkaa. Rata on osittain pysyvällä moottoriradalla ja osittain kadulla.

## Tulokset

## Lähteet
Heurekan silta

**Heurekan silta** (myös nimellä **Heurekan kevyen liikenteen silta)** on Keravanjoen ylittävä pyöräilyn ja jalankulun silta Vantaan Tikkurilassa. Se sijaitsee pääradan länsipuolella tiedekeskus Heurekan ja Tikkurilan rautatieaseman välissä. Välittömässä läheisyydessä sijatisee myös Sokos Hotel Vantaa. Tyypiltään Heurekan silta on vinoköysisilta, ja se valmistui vuonna 1989. Silta tunnetaan muun muassa rakkauslukkojen kiinnityspaikkana.

Muita lähellä sijaitsevia Keravanjoen ylityspaikkoja ovat Veininmyllyn kupeessa sijaitseva Silkkisilta sekä kulttuuritehdas Vernissan  vieressä sijaitseva Vernissan silta.

## Katso myös
* Tikkurilankoski
* Väritehtaanranta

## Lähteet

## Aiheesta muualla
Silkkisilta

**Silkkisilta** (myös nimellä **Åvikinsilta**) on Keravanjoen ylittävä pyöräilyn ja jalankulun silta Vantaan Tikkurilassa. Se sijaitsee Veininmyllyn vieressä Heurekan sillan ja pääradan länsipuolella. Se on Heurekan sillan ohella yksi keskeisistä pyöräily- ja kävelyreiteistä tiedekeskus Heurekaan. Vuonna 1981 valmistunut Silkkisilta on tyypiltään  langerpalkkisilta. 

## Katso myös
* Tikkurilan Silkki

## Lähteet

## Aiheesta muualla
Cuvette

**Cuvette** on yksi Kongon tasavallan kymmenestä alueesta, joka sijaitsee maan keskiosan alueella. Alueen länsipuolella on Cuvette Ouest, etelässä Plateaux ja pohjoisessa Likouala sekä Sangha. Cuvetten pääkaupunki ja hallinnollinen keskus on Owando. 

Vuoden 2023 väestönlaskennassa alueella asui 316&nbsp;599 asukasta.

## Lähteet
Kouilou

**Kouilou** on yksi Kongon tasavallan kymmenestä alueesta, joka sijaitsee eteläisessä osassa valtiota ja sillä on osittainen raja myös merelle. Alueen pohjoispuolella sijaitsee Niari. Kouiloun pääkaupunki ja hallinnollinen keskus on Pointe-Noire. 

Vuoden 2009 väestönlaskennassa alueen väkiluku oli 95 457.

## Lähteet
Lekumu

**Lekumu** ()  on yksi Kongon tasavallan kymmenestä alueesta. Se sijaitsee eteläisessä osassa valtiota. Alue rajoittuu lännessä Niariin, etelässä Bouenzaan, idässä Pooliin ja pohjoisessa Plateauxiin. Alueen pääkaupunki ja hallinnollinen keskus on Sibiti.

## Lähteet
Liettuan itsenäisyysjulistus

**Liettuan itsenäisyysjulistus** () on 16. helmikuuta 1918 Liettuan neuvoston allekirjoittama itsenäisyysjulistus. Lain allekirjoittivat kaikki kaksikymmentä edustajaa neuvostosta, jonka puheenjohtajana toimi Jonas Basanavičius. Itsenäisyysjulistuksesta uskotaan tehdyn viisi kopiota, mutta ainoa alkuperäinen löytyy enää Berliinin arkistosta.

Itsenäisyysjulistus julisti itsenäisen Liettuan valtion palauttamisen, jota hallitsevat demokraattiset periaatteet ja jonka pääkaupunki on Vilna. Julistuksen aikaan Venäjän keisarikuntaan kuulunut Liettua oli Saksan miehityksen alla ja julistuksella ei ollutkaan todellista merkitystä ennen Saksan tappiota ensimmäisessä maailmansodassa saman vuoden marraskuussa, jolloin Liettuan itsenäisyydestä vasta tuli todellisuutta. 

Itsenäisyysjulistus on kuitenkin nykyaikaisen Liettuan olemassaolon oikeusperusta sekä sekä sotien välisenä aikana että vuodesta 1990 eli Neuvostoliiton hajoamisesta lähtien. Laissa muotoiltiin perustuslailliset perusperiaatteet, joita noudatetaan edelleen Liettuan perustuslaissa. Itse laki oli keskeinen tekijä Liettuan itsenäisyyden palauttamisessa vuonna 1990. Neuvostoliitosta irtaantuva Liettua korosti, että se yksinkertaisesti perusti uudelleen itsenäisen valtion, joka oli maailmansotien välillä ja ettei laki koskaan menettänyt laillista voimaa.

Itsenäisyysjulistuksen ratifioinnin päivästä 16 helmikuuta tuli sittemmin Liettuan itsenäisyyspäivä.

## Katso myös
* Viron itsenäisyysjulistus

## Lähteet

## Aiheesta muualla
Carelica II: Rajakarjalaisia Lauluja

**Carelica II: Rajakarjalaisia lauluja** on Anneli Olanto-Koukkusen ja Heikki Koukkusen debyyttialbumi sekä Esa Pakarisen kymmenes studioalbumi, joka julkaistiin Heikki Koukkusen toimesta omakustanteisesti vuonna 1979. Albumi on julkaistu vain vinyylilevynä ja se sisältää vanhoja rajakarjalaisia lauluja Pakarisen säestämänä.

## Kappaleet

Kaikkien kappaleiden sävellykset ja sanoitukset trad. ja sovitukset Esa Pakarinen.

### A-puoli
# 
# 
# 
# 
# 
# 
# 
# 
# 
# 
# 
# 

### B-puoli
# 
# 
# 
# 
# 
# 
# 
# 
# 
# 
# 
# 

## Tuotanto
* Anneli Olanto-Koukkunen - laulu
* Heikki Koukkunen - laulu ja tuotanto
* Esa Pakarinen - säestys harmonikalla

## Lähteet